**Izziņa par atzinumos sniegtajiem iebildumiem**

**Ministru kabineta rīkojuma projektam „Par valsts nekustamo īpašumu pārdošanu”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019.gada 15.maijs (elektroniskā saskaņošana). |
| Saskaņošanas dalībnieki | Tieslietu ministrija |
| Finanšu ministrija |
|  |
|  |
|
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas 2018.gada 20.novembra atzinums Nr.12/A-7/5643  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 |  | **Finanšu ministrijas** 2018.gada 20.novembra atzinums Nr.12/A-7/5643: 1. Uzskatām, ka nav iespējama sagatavotā rīkojuma projekta izpilde līdz 2018.gada 31.decembrim atbilstoši likuma “Par valsts budžetu 2018.gadam” 56.pantā noteiktajam. Likums “Par valsts budžetu 2018.gadam” ir spēkā līdz 2018.gada 31.decembrim, kā arī 2019.gada valsts budžeta likumprojekts vēl nav pieņemts un ir izstrādes procesā, līdz ar to šobrīd nevar apgalvot, ka 2019.gada budžeta likumā tiks iekļauta līdzvērtīga norma likuma “Par valsts budžetu 2018.gadam” 56.pantā noteiktajam. Attiecīgi lūdzam izvērtēt rīkojuma projekta īstenošanas iespējamību 2018.gadā, nepieciešamības gadījumā precizējot rīkojuma projekta 1.punktu un anotācijas VII sadaļas “Tiesību akta projekta izpildes nodrošināšana un tās ietekme uz institūcijām” 3.punktā “Cita informācija” pirmā rindkopā sniegto informāciju. | **Iebildums ir ņemts vērā.** | **Rīkojuma projekta virzība ir īstenojama saskaņā ar likuma “Par valsts budžetu 2019.gadam” 42.panta pirmo daļu.** |
| 2. |  | **Finanšu ministrijas** 2018.gada 20.novembra atzinums Nr.12/A-7/5643:2. Lūdzam papildināt tīkojuma projektu ar jaunu punktu, kurā tiek noteikts termiņš un kārtība, kādā Satiksmes ministrija nodos pircējiem nekustamos īpašumus. Rīkojuma projektā ir jāparedz uzdevumu ministrijai nodot pircējiem valsts nekustamos īpašumus noteiktā termiņā un kārtībā. Publiskas personas mantas atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Termiņu dokumentu nodošanai nekustamā īpašuma pircējam nosaka, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Papildus vēršam uzmanību, ka Ministru kabineta rīkojumos ir jau izstrādāta prakse norādīt termiņu un kārtību, kādā ministrija nodos pircējam nekustamo īpašumu. | **Iebildums ir ņemts vērā.****Attiecīgi papildināts rīkojuma projekts.** | **Rīkojuma projekts papildināts ar 3.punktu šādā redakcijā:****“3. Šā rīkojuma 1. punktā minētos nekustamos īpašumus Satiksmes ministrijai nodot pircējiem 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.”.** |
| 3. |  | **Finanšu ministrijas** 2018.gada 20.novembra atzinums Nr.12/A-7/5643:3. Lūdzam precizēt rīkojuma projekta anotācijā informāciju par minēto nekustamo īpašumu valdītāja maiņu. Lūdzam papildināt rīkojuma projektu ar šādu informāciju: “Valsts akciju sabiedrība “Valsts nekustamie īpašumi” pamatojoties uz Valsts nekustamā īpašuma vienotas apsaimniekošanas koncepcijas (apstiprināta ar Ministru kabineta 2006.gada 9.maija rīkojumu Nr.319 “Par Valsts nekustamā īpašuma vienotas pārvaldīšanas un apsaimniekošanas koncepciju”) 8.1.apakšpunktu, ņemot vērā, ka nav zināmas valsts pārvaldes funkcijas, kuru īstenošanai nekustamie īpašumi būtu saglabājami valsts īpašumā, neatbalstīja nekustamo īpašumu pārņemšanu Finanšu ministrijas valdījumā, vienlaikus aicinot izvērtēt nekustamo īpašumu virzīšanu atsavināšanai, nemainot valdītāju, saskaņā ar minētās koncepcijas 8.2.apakšpunktu.“. | **Iebildums ir ņemts vērā.****Attiecīgi papildināta anotācija.** | **Anotācijas I. sadaļas 2.punkts (2.lapa) papildināts ar šādu informāciju:****“Valsts akciju sabiedrība “Valsts nekustamie īpašumi”, pamatojoties uz Valsts nekustamā īpašuma vienotas apsaimniekošanas koncepcijas (apstiprināta ar Ministru kabineta 2006.gada 9.maija rīkojumu Nr.319 “Par Valsts nekustamā īpašuma vienotas pārvaldīšanas un apsaimniekošanas koncepciju”) 8.1.apakšpunktu, ņemot vērā, ka nav zināmas valsts pārvaldes funkcijas, kuru īstenošanai nekustamie īpašumi būtu saglabājami valsts īpašumā, neatbalstīja nekustamo īpašumu pārņemšanu Finanšu ministrijas valdījumā, vienlaikus aicinot izvērtēt nekustamo īpašumu virzīšanu atsavināšanai, nemainot valdītāju, saskaņā ar minētās koncepcijas 8.2.apakšpunktu.** |
| 4. |  | **Finanšu ministrijas** 2018.gada 20.novembra atzinums Nr.12/A-7/5643:4. Lai izslēgtu iespēju, ka rīkojuma projektā iekļautie nekustamie īpašumi ir klasificējami kā zemes starpgabali, lūdzam rīkojuma projekta anotācijā iekļaut informāciju par minēto zemes vienību atbilstību apbūves zemesgabalam vai zemes starpgabalam, vienlaicīgi norādot, vai zemesgabaliem ir nodrošināta piekļuve. | **Iebildums ir ņemts vērā.****Attiecīgi papildināta anotācija.** | **Anotācijas I. sadaļas 2.punkts (1.lapa) ir papildināts ar šādu informāciju:****“Nekustamo īpašumu sastāvā esošās zemes vienības pēc savas lietošanas nozīmes ir klasificējamas kā apbūves zeme. Zemes vienībām ir nodrošināta piekļuve (nekustamam īpašumam “Paipalas” – caur servitūta ceļu). Saskaņā ar faktu par būvju nojaukšanu minētās zemes vienības pašlaik nav apbūvētas. Tās nav nepieciešamas Satiksmes ministrijai funkciju nodrošināšanai.”.** |
| 5. |  | **Finanšu ministrijas** 2018.gada 20.novembra atzinums Nr.12/A-7/5643:5. Lūdzam rīkojuma projekta anotācijā norādīt, ka, atsavinot projektā iekļauto valsts nekustamo īpašumu Viestura ielā 18C, Gulbenē, Gulbenes novadā, jāņem vērā likumā “Par zemes reformu Latvijas Republikas pilsētās” noteiktie ierobežojumi darījumiem ar zemes īpašumiem. | **Iebildums ir ņemts vērā. Attiecīgi precizēta anotācija.** | **Anotācijas I. sadaļas 2.punkta (3.lapa) pēdējā rindkopa ir precizēta sekojoši:****“Nekustamie īpašumi tiks atsavināti izsoles kārtībā, ievērojot likumā “Par zemes privatizāciju lauku apvidos” un likumā “Par zemes reformu Latvijas Republikas pilsētās” noteiktos ierobežojumus darījumiem ar zemes īpašumiem un Publiskas personas mantas atsavināšanas likuma regulējumu.”.** |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sandra Siliņa, Satiksmes ministrijas Juridiskā departamenta

Nekustamo īpašumu nodaļas vecākā referente

Tālr.67028031, e-pasts: sandra.silina@sam.gov.lv